L 8/2
EL
Επίσημη Εφημερίδα της Ευρωπαϊκής Ένωσης
13.1.2022
(2)
Ο εκτελεστικός κανονισμός (ΕΕ) 2021/405 της Επιτροπής (4) θεσπίζει τους καταλόγους τρίτων χωρών ή περιοχών τους από τις οποίες επιτρέπεται η είσοδος στην Ένωση ορισμένων ζώων και αγαθών που προορίζονται για κατανάλωση από τον άνθρωπο σύμφωνα με το άρθρο 126 παράγραφος 2 στοιχείο α) του κανονισμού (ΕΕ) 2017/625.
(3)
Για να συμπεριληφθεί στον κατάλογο, μια τρίτη χώρα ή περιοχή της πρέπει να συμμορφώνεται με τις απαιτήσεις που ορίζονται στο άρθρο 127 του κανονισμού (ΕΕ) 2017/625 και με τις απαιτήσεις που ορίζονται στο άρθρο 4 του κατ’ εξουσιοδότηση κανονισμού (ΕΕ) 2019/625.
(4)
Το άρθρο 4 στοιχείο στ) του κατ’ εξουσιοδότηση κανονισμού (ΕΕ) 2019/625 προβλέπει ότι η ύπαρξη, η εφαρμογή και η κοινοποίηση προγράμματος ελέγχου καταλοίπων που έχει εγκριθεί από την Επιτροπή, κατά περίπτωση, αποτελεί προϋπόθεση για την καταχώριση τρίτων χωρών ή περιοχών τους στον κατάλογο που αναφέρεται στο άρθρο 126 παράγραφος 2 στοιχείο α) του κανονισμού (ΕΕ) 2017/625.
Η απόφαση 2011/163/ΕΕ της Επιτροπής (5) ενέκρινε τα σχέδια επιτήρησης καταλοίπων που υποβλήθηκαν από ορισμένες τρίτες χώρες όσον αφορά συγκεκριμένα ζώα και ζωικά προϊόντα που παρατίθενται στο παράρτημα της εν λόγω απόφασης.
(5)
Με την εκτελεστική απόφαση (ΕΕ) 2021/2315 της Επιτροπής (6) καταργήθηκε η έγκριση του σχεδίου επιτήρησης καταλοίπων της Τυνησίας για τα άγρια θηράματα.
Επομένως, η Τυνησία θα πρέπει να διαγραφεί από τον κατάλογο των τρίτων χωρών από τις οποίες επιτρέπεται η είσοδος στην Ένωση ορισμένων άγριων πτερωτών θηραμάτων που προορίζονται για κατανάλωση από τον άνθρωπο, ο οποίος παρατίθεται στο παράρτημα III του εκτελεστικού κανονισμού (ΕΕ) 2021/405.
Η Τυνησία έχει ενημερωθεί σχετικά.
(6)
Με την εκτελεστική απόφαση (ΕΕ) 2021/2315 εγκρίθηκε το σχέδιο επιτήρησης της Ουκρανίας για τα θαλάσσια γαστερόποδα εντός της υποκατηγορίας «μαλάκια».
Δεδομένου ότι η Ουκρανία έχει παράσχει κατάλληλα αποδεικτικά στοιχεία και εγγυήσεις ότι πληροί τις απαιτήσεις της ενωσιακής νομοθεσίας για την είσοδο στην Ένωση φορτίων θαλάσσιων γαστερόποδων από υδατοκαλλιέργεια, η εν λόγω τρίτη χώρα θα πρέπει να προστεθεί στον κατάλογο τρίτων χωρών ή περιοχών τους από τις οποίες επιτρέπεται η είσοδος στην Ένωση φορτίων ορισμένων δίθυρων μαλακίων, εχινοδέρμων, χιτωνόζωων και θαλάσσιων γαστερόποδων, ο οποίος παρατίθεται στο παράρτημα VIII του εκτελεστικού κανονισμού (ΕΕ) 2021/405.
Η Ουκρανία έχει ενημερωθεί σχετικά.
(7)
Με την εκτελεστική απόφαση (ΕΕ) 2021/2315 η κατηγορία «προϊόντα υδατοκαλλιέργειας» στο παράρτημα της απόφασης 2011/163/ΕΕ διαιρέθηκε στις τέσσερις υποκατηγορίες «ψάρια με πτερύγια», «προϊόντα ψαριών με πτερύγια», π.χ.
χαβιάρι, «καρκινοειδή» και «μαλάκια».
Για λόγους συνέπειας και σαφήνειας, είναι σκόπιμο να τροποποιηθεί το παράρτημα IX του εκτελεστικού κανονισμού (ΕΕ) 2021/405, προκειμένου να προσδιοριστούν οι υποκατηγορίες προϊόντων υδατοκαλλιέργειας για τις οποίες λαμβάνουν έγκριση οι τρίτες χώρες, κατά περίπτωση.
(8)
Η εκτελεστική απόφαση (ΕΕ) 2021/2315 ενέκρινε τα σχέδια επιτήρησης καταλοίπων για προϊόντα υδατοκαλλιέργειας της Αλβανίας, της Αργεντινής, της Λευκορωσίας, της Βοσνίας-Ερζεγοβίνης, της Χιλής, των Νήσων Φόκλαντ, των Φερόων Νήσων, της Νήσου του Μαν, του Ισραήλ, της Ιαπωνίας, της Κένυας, του Μαυρικίου, της Μολδαβίας, του Μαυροβουνίου, της Νέας Ζηλανδίας, της Βόρειας Μακεδονίας, της Σερβίας, της Σινγκαπούρης, της Ελβετίας, της Τυνησίας, της Τουρκίας, της Ουγκάντας, της Ουκρανίας, του Ηνωμένου Βασιλείου και της Ουρουγουάης, κατά περίπτωση, μεταξύ άλλων, στην υποκατηγορία «ψάρια με πτερύγια».
Ως εκ τούτου, είναι σκόπιμο να τροποποιηθεί το παράρτημα IX του εκτελεστικού κανονισμού (ΕΕ) 2021/405 ώστε να αντικατοπτρίζει την εν λόγω έγκριση.
Οι εν λόγω τρίτες χώρες έχουν ενημερωθεί σχετικά.
(9)
Η εκτελεστική απόφαση (ΕΕ) 2021/2315 ενέκρινε τα σχέδια επιτήρησης καταλοίπων για προϊόντα υδατοκαλλιέργειας του Μπανγκλαντές, της Βραζιλίας, του Καναδά, της Κίνας, της Κολομβίας, της Κόστα Ρίκα, του Ισημερινού, της Ονδούρας, της Ινδίας, της Ινδονησίας, της Μαλαισίας, του Μεξικού, του Μαρόκου, της Μιανμάρ/Βιρμανίας, του Παναμά, του Περού, των Φιλιππίνων, της Σαουδικής Αραβίας, της Νότιας Κορέας, της Σρι Λάνκα, της Ταϊβάν, της Ταϊλάνδης, των Ηνωμένων Πολιτειών και του Βιετνάμ, κατά περίπτωση, μεταξύ άλλων, στις υποκατηγορίες «ψάρια με πτερύγια» και «καρκινοειδή».
Ως εκ τούτου, είναι σκόπιμο να τροποποιηθεί το παράρτημα IX του εκτελεστικού κανονισμού (ΕΕ) 2021/405 ώστε να αντικατοπτρίζει την εν λόγω έγκριση.
Οι εν λόγω τρίτες χώρες έχουν ενημερωθεί σχετικά.
(4) Εκτελεστικός κανονισμός (ΕΕ) 2021/405 της Επιτροπής, της 24ης Μαρτίου 2021, σχετικά με τη θέσπιση καταλόγων τρίτων χωρών ή περιοχών τους από τις οποίες επιτρέπεται η είσοδος στην Ένωση ορισμένων ζώων και αγαθών που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 118).
(5) Απόφαση 2011/163/ΕΕ της Επιτροπής, της 16ης Μαρτίου 2011, για την έγκριση σχεδίων που υποβλήθηκαν από τρίτες χώρες σύμφωνα με το άρθρο 29 της οδηγίας 96/23/ΕΚ του Συμβουλίου (ΕΕ L 70 της 17.3.2011, σ. 40).
(6) Εκτελεστική απόφαση (ΕΕ) 2021/2315 της Επιτροπής, της 17ης Δκεμβρίου 2021, για την τροποποίηση της απόφασης 2011/163/ΕΕ για την έγκριση σχεδίων που υποβλήθηκαν από τρίτες χώρες σύμφωνα με το άρθρο 29 της οδηγίας 96/23/ΕΚ του Συμβουλίου (ΕΕ L 464 της 28.12.2021, σ.
17).